Psalm 22.doc 170.5 KB Apr 12, 2019 04:05 Download 284
Psalm 31.ppt 635 KB Apr 09, 2019 05:07 Download 153
Psalm 31.pptx 554.5 KB Apr 09, 2019 05:06 Download 150
Psalm 31.doc 108.5 KB Apr 09, 2019 05:05 Download 289
Jesaja 43:16-21.ppt 2 MB Mar 27, 2019 17:07 Download 189
Jesaja 43:16-21.pptx 904.87 KB Mar 27, 2019 17:05 Download 175
Jesaja 43:16-21.doc 106.5 KB Mar 27, 2019 17:04 Download 323
Lukas 15:1-3, 11b-32 – Vierde Sondag in Lydenstyd – 31 Maart 2019
Vertel gewoon die gelykenis en onderstreep dat God ons altyd liefhet. Maak seker dat jy dit dramaties vertel. Laat kinders dit bv opvoer terwyl jy die teks lees. Of wys die video waarvan die skakel ingesluit is. Jy kan ook die verhaal vertel met behulp van ‘n arms-wawyd-oop-figuurtjie – en dan vir kinders die nodige toerusting gee om hul eie figuurtjie te maak terwyl hulle na die preek luister. Instruksies en ‘n inkleurprent ingesluit. Die preekriglyn begin met die drie-deling van die Skrifgedeelte en beklemtoon Lukas se fokus op die armes, weduwees, siekes en randfigure. Daarom word die leser met die eerste lees van hierdie Skrifgedeelte, herinner aan die gedagte dat God Hom verbly in die terugvind van iemand wat verlore was. Ons Skrifgedeelte beklemtoon ook veral God se liefde vir die sosiale randfigure en verstotenes. Die preekriglyn werk stapsgewyse deur die storielyn en sluit af met ‘n fokus op die oudste seun. Die gevaar is dat gelowiges wat lank in die vaderhuis leef soos die oudste seun kan raak. Ons wil dan nie dat die verkwisters, sondaars en lieplappers sommer net so oorlaai word met gratis genade nie. Ons strategie sou eerder wees dat hulle deur 'n proses van selfverbetering gaan om moreel gesuiwer te word, voordat ons feesvier. Ons kan liewer mense se morele verbetering aan die werk van God oorlaat. Mense word vanuit die omhelsing, vergifnis en feesvieringe in God se huis nuutgemaak. Ons kan voorbeelde stel, mentor, selfs raad gee. God se fees is egter nie 'n prysuitdeling vir die moreel onbevlektes nie. Dit is 'n fees van God se genade – vir ons en ander.
Lukas 15:1-3, 11b-32.ppt 569 KB Mar 27, 2019 05:03 Download 180
Lukas 15:1-3, 11b-32.pptx 489.22 KB Mar 27, 2019 05:01 Download 179
Lukas 15:1-3, 11b-32.doc 121 KB Mar 27, 2019 05:01 Download 286
Jesaja 55:1-9 – Derde Sondag in Lydenstyd – 24 Maart 2019
Neem 'n bord vol tuisgebakte koekies, maak dit met foelie toe, sodat die kinders nie kan sien wat in die bord is nie. Begin dan deur te sê dat daar baie lekker en mooi dinge in die lewe is wat baie duur is. Vra dan vir hulle of hulle iets lekker kan noem wat nie vreeslik duur is nie. Wys uit dat daar sommige items is wat dalk goedkoper is, maar wat selfs beter is as sommige duurder items. Neem die bord vol koekies as voorbeeld. Hulle smaak beslis beter as die duurder winkel koekies. God nooi ons, wat geen geld het nie, om te kom koop en te eet! Lees Jes. 55:1-2. Beklemtoon die feit dat God baie dinge vir ons gee wat geen geld kos nie. Dinge soos liefde, vergifnis, krag, hulp en leiding. Beklemtoon veral dat God wil hê dat ons op hierdie dinge moet fokus – die goedkoper, beter dinge in die lewe – in plaas van die duur items wat ons so begeer. Daar is niks beter as die gratis gawes van God nie. As jy wil, kan jy dan vir elke kind 'n tuisgebakte koekie gee. Dit verskaf ‘n uitstekende inleiding vir die preekriglyn, want selfs grootmense sal die boodskap daarvan ter harte kan neem. Die boodskap van Jesaja (en Jesus) wil ons energie gee om nuut te dink oor ons menswees, ons identiteit, ons roeping. As ons oë oopgaan vir die nuwe wêreld waarheen God met ons op pad is, word ons God se medewerkers wat nou al, in die winter van die ou wêreld, tekens van die Here se liefde, geregtigheid en trou oprig. Tekens wat verkondig: Die winter is byna verby, God se somer kom. Kom koop, sonder om te betaal, wyn en melk. Sien weer God se planne raak wat ver bo ons planne en gedagtes is. Gryp dit vas. Gehoorsaam. Jy sal vrede vind wat die wêreld nie vir jou kan gee nie en ook nie van jou kan wegneem nie.
Jesaja 55:1-9.ppt 935.5 KB Mar 18, 2019 16:40 Download 180
Jesaja 55:1-9.pptx 816.16 KB Mar 18, 2019 16:39 Download 172
Jesaja 55:1-9.doc 102 KB Mar 18, 2019 16:38 Download 298
Filippense 3:17- 4:1 – Tweede Sondag in Lydenstyd – 17 Maart 2019
Die Filippenseteks sê vir ons dat dit belangrik is dat ons "vasstaan" in God. Ons is God se mense en ons vertroue is in God se mag. Gee vir elke kind 'n klein papierhartjie om in hulle skoene te sit as herinnering om vas te staan vir Jesus. Moedig hulle aan om dit elke dag vir die res van die week in hulle skoene te sit. Die preekriglyn fokus op lyding as ‘n werklikheid. Soveel mense spandeer soveel energie om lyding uit die weg te ruim, en dit is goed so. Oor die afgelope 2,000 jaar het Jesus se volgelinge ook op baie terreine lyding probeer versag. Tog is lyding 'n werklikheid. Daarom sug en verlang ons so dat God die wêreld finaal kom nuut maak. In ons teks praat Paulus oor die lyding wat aktiewe teenstanders van die geloof veroorsaak. “Daar is baie wat as vyande van die kruis van Christus lewe." Paulus beklemtoon dat lyding en teenstand nie die laaste woord oor mens se lewe sê nie. Ons vreugde, blydskap en vervulling kom nie uit ons omstandighede nie. Die vloei uit ons geloof in Jesus Christus. Jesus en dit wat Jesus doen is die inhoud van ons geloof. Dit is die inhoud van ons geloof wat ons troos en ons bly maak. Daarom kan ons volhard. Daarom kan ons mekaar ook bly ondersteun. Ons is sáám op die reis van geloof na ons heerlike toekoms.
Filippense 3:17-4:1.ppt 631 KB Mar 11, 2019 15:54 Download 205
Filippense 3:17-4:1.pptx 567.5 KB Mar 11, 2019 15:52 Download 170
Filippense 3:17-4:1.doc 108 KB Mar 11, 2019 15:52 Download 305
Lukas 4:1-13 - Eerste Sondag in Lydenstyd - 10 Maart 2019
Help die kinders om hulself in Jesus se situasie in te dink. Wys prentjies van ’n woestyn. Wys dalk ’n klip en ’n varsgebakte broodjie wat baie lekker lyk en vra of hulle dink dat dit vir Jesus moeilik was om nee te sê vir die duiwel as hulle na die woestyn, die klip en die brood kyk. Vertel vir die kinders dat God altyd goed na ons sal kyk al voel dit asof ons in ’n slegte plek soos die woestyn is. Jesus wys vir ons dat ons altyd moet vertrou op God al lyk ander dinge lekkerder (soos die brood teenoor die klip). Daar is nóg voorbeelde wat jy kan gebeuik. In die preekriglyn fokus ons nie op gewone versoekings nie – morele goed, gierigheid, en mag – maar op die lewe met God – die versoeking van ongeloof en ongehoorsaamheid in plaas van vertroue en volharding op die pad wat die Here vir jou wys. Ons praat oor die uitdagings waarvoor dié pad met God jou plaas. Dit sluit baie keer alleenheid in die woestyn in waar jy moet besluit of jy die pad met die Here gaan loop, al is daar geen ondersteuning nie, net jy en jou geloof in die Here. Die teks wil vir jou vaste kos gee vir die lewe wat jy met God moet loop, sodat dit nie later blyk dat jy vasgeval en in ongeloof en ongehoorsaamheid agter gelaat is nie. Dat jy dit wat vir jou die kosbaarste is, jou geloof in God, versaak en die pad byster geraak het nie.
Lukas 4:1-13.ppt 871 KB Mar 04, 2019 10:19 Download 198
Lukas 4:1-13.pptx 705.24 KB Mar 04, 2019 10:18 Download 181
Lukas 4:1-13.doc 124 KB Mar 04, 2019 10:17 Download 336
Psalm 99 – Sondag van die Verheerliking – 3 Maart 2019
Hierdie is ‘n goeie Sondag om veral met kleiner kinders te gesels oor gebed. Gebed is nie inkopielysies nie. Ons gesels met God. Gebruik die verskillende vingers van ‘n hand om vir mense die verskillende aspekte van gebed te verduidelik. Die vierde Psalmboek , Psalms 90-106, fokus op die feit dat die Here reg deur die eeue getrou gebly het aan die volk van Israel ten spyte van die ontrouheid van Dawid se koningshuis en die volk se voortdurende ongehoorsaamheid. Dit eindig met 'n appèl aan die Here om die ballinge weer terug te bring na Jerusalem, soos dit in Ps. 106:47 uitgespel word. Die vierde Psalmboek in sy geheel, gegewe die koppeling met die tyd van die ballingskap, help ons ook om te verstaan dat selfs in 'n tyd wat jy swaarkry, 'n mens blydskap in die teenwoordigheid van die Here kan beleef deur lofprysing. Psalm 99 is een van die prima Aanbiddingspsalms. Twee keer loop die beskrywing van God se wese en werk uit op 'n gelykluidende oproep om God te aanbid. Psalm 99 roep ons dus op om God te aanbid. Daar is twee redes daarvoor. Eerstens is God die Heilige Heerser wat oor alles troon. Tweedens is God die een wat gebede beantwoord. Dit pas ons aan-aan die eenkant om met ontsag Hom te aanbid. Terselfdertyd nooi Hy ons aan die ander kant uit om soos Moses, Aäron en Samuel met Hom in gesprek te tree oor alles in ons lewe. Hy sal antwoord. Daarop kan ons vertrou. Maar, dit sluit in dat Hy soewerein bly in die tipe antwoord wat Hy gee. En gehoorsaamheid is belangriker as gebedsverhoring.
Psalm 99.ppt 576 KB Feb 24, 2019 04:45 Download 213
Psalm 99.pptx 541.03 KB Feb 24, 2019 04:44 Download 177
Psalm 99.doc 105 KB Feb 24, 2019 04:43 Download 339
Sewende Sondag ná Epifanie – 24 Februarie 2019 – Lukas 6:27-38
Gebruik die weergawe van die teks in die Nuwe Testament vir Kinders. Daar is ook ‘n kinderboodskap ingesluit. Die preekriglyn skop af met Rolf Nestingen se verhaal oor sy ouers wat wou hê dat hy 'n dokter moes word sodat hulle sommer vir niks siek kon word nie. Toe word hy maar 'n predikant sodat hy vir niks goed kon wees nie. Immers, hoeveel maal word leraars nie gespot oor die feit dat hulle net een dag per week werk nie! Hulle is goed vir niks nie. Nestingen skryf dat dit nogal moeilik is om 'n dag af te vat as jy net een dag per week werk! Daarmee word die tafel gedek vir ‘n gesprek oor goedwees; dat Jesus ons in hierdie gedeelte uitdaag om presies dit te doen: om lief te hê vir niks; om goed te doen vir niks; om geld uit te leen vir niks; om goed te wees vir niks! Vir niks! Jesus leer ons daarmee dat ons die krag van ons optrede nie moet onderskat nie. In Lukas se tyd was hierdie optrede radikaal anders en was dit 'n "aggressiewe evangeliese strategie" om gemeenskap met mense te skep wat van die geloofsgemeenskap vervreemd was. Uiteraard sal almal nie positief op hierdie liefde wat niks verwag reageer nie, maar ons ywer om hulle aan die barmhartigheid van die Vader bloot te stel moet nooit verflou nie.
Lukas 6:27-38.ppt 1.4 MB Feb 19, 2019 05:53 Download 186
Lukas 6:27-38.pptx 548.83 KB Feb 19, 2019 05:51 Download 189
Lukas 6:27-38.doc 123.5 KB Feb 19, 2019 05:51 Download 322
Sermons4kids stel voor dat jy gesels oor geluk. Blaas saam met die kinders bubbles. Geniet vir ‘n rukkie die blaas van die bubbles. Laat mense probeer om dit te vang. Bubbles maak almal gelukkig! Die probleem daarmee is dat dit nie hou nie. Die oomblik wat jy daaraan raak, bars dit. Baie van die dinge waarby mense geluk soek, is soos bubbles. Hulle jaag dit, maar kan dit nooit kry nie. Gesels oor die goed waarby mense geluk soek en dan oor die manier waarop ons geluk vind wanneer ons bv arm is en ontdek dat God sorg, of hartseer is en ontdek dat God troos. Die preekriglyn begin met Ferdinand Deist se verhaal oor die Nobelpryswenner vir Fisika, Werner Heisenberg, se stryd toe Hitler die Duitse regering in 1933 oorgeneem het. Moes hy padgee of bly? Die deure was oop om 'n pos in die buiteland te kry, byvoorbeeld in die kerninstituut van Niels Bohr in Noorweë. Hy besluit toe om in Berlyn met sy vertroueling en beroemde fisikus Max Planck te gaan gesels. Planck het toegegee dat hy maklik 'n pos iewers anders kon kry. Toe sê hy hierdie woorde: "Maar wat jy ook al besluit, dink aan die tyd wat ná die katastrofe kom." Hoewel ons ons nie kan voorstel wat mense tydens die Nazi-skrikbewind deurgegaan het, hoeveel kompromieë goeie Christenmense dalk moes maak om te oorleef nie, gee dit ons tog 'n beeld van wat baie Christene vandag in die wêreld beleef. Daar is wêrelddele waar dit byna ondraaglik is om 'n Christen te wees. Dit gee ‘n goeie inleiding om te gesels oor moed skep in ‘n tyd van katastrofe en lyding. Om Jesus se woorde ter harte te neem om verder te kyk en die hoop op God self te plaas. Beide op die geestelike seën wat Hy gee en die sekerheid van sy beheer.
Lukas 6:17-26.ppt 348 KB Feb 11, 2019 05:33 Download 217
Lukas 6:17-26.pptx 269.27 KB Feb 11, 2019 05:32 Download 193
Lukas 6:17-26.doc 108 KB Feb 11, 2019 05:32 Download 354
Vyfde Sondag ná Epifanie – 10 Februarie 2019 – Lukas 5:1-11
Verlede jaar het die balpeutery van die Australiërs in die derde kriekettoets teen Suid-Afrika groot opslae gemaak. Dis nie dat hulle nie die reëls geken het nie. Hulle het geweet dis verkeerd. In krieketkringe is dit onaanvaarbaar. Gesels met die kinders vanuit daardie hoek oor die Christelike lewe. Ons teks begin as't ware met die kameralens op 'n wye hoek gestel. Jesus wat die skare leer. Na Jesus die skare geleer het, tree Hy nou in gesprek met Petrus. Petrus is skielik in die kollig. Ná die wonder val hy met ‘n sondebesef op sy knieë voor Jesus. Hy bely sy ontrouheid aan die wet van God. Hy kom tot inkeer. Soos Hy die sondaar Petrus, met al sy gebrokenheid, in diens neem, staan Hy voor ons as die Een wat alle gesag het en daag Hy ons uit om Hom op sy woord te neem en Hom te gehoorsaam en te volg. Immers, diens aan God is die somtotaal van vryheid.
Lukas 5:1-11.ppt 639.5 KB Jan 28, 2019 05:51 Download 250
Lukas 5:1-11.pptx 416.68 KB Jan 28, 2019 05:50 Download 218
Lukas 5:1-11.doc 76 KB Jan 28, 2019 05:49 Download 377
Vierde Sondag ná Epifanie – 3 Februarie 2019 – Psalm 71:1-6
Bou vooraf ‘n fort van komberse en laat die kinders saam met jou in die fort sit terwyl julle gesels. Of, as jy nie kans sien vir die fort nie, vra wie van hulle soms kombers forte in hul huise bou, hoe die forte lyk, hoe hulle dit bou. Verduidelik dat die skrywer van die Psalm bang was. Daarom bid hy dat God vir hom ‘n plek sal wees waar hy veilig voel, soos ‘n rots waaragter hy kan wegkruip. Gesels oor nog plekke waar ‘n mens veilig voel, bv in jou ma se arms. Wys almal op die manier waarop die skrywer van die Psalm skuif: eers vra hy God om vir hom ‘n veilige plek te wees, dan begin hy bely dat God vir hom ‘n veilige plek is. Ons kan ook op die manier vir God vra om vir ons ‘n veilige plek te wees – en vir God dankie sê en vertrou, omdat hy vir ons daardie veilige plek is. Dit is ‘n goeie inleiding tot die prediking. Wanneer mens hierdie woorde hoor, kom die situasie van so baie mense wat skreeu en dors na reg, geregtigheid en bevryding by mens op. Ons land se misdaadlandskap van fisieke geweld, plaasmoorde, korrupsie, finansiële uitbuiting, huisinbraak, gesinsgeweld, transito rooftogte en voertuigkapings versterk ons gebede en geroep om reg en regverdiging. Hierdie gebed roep tot God dat God sal red en uitkoms sal bied. Dit soek troos in God se reg en geregtigheid. Hierdie Psalm roep egter nie net na God nie, maar vind ook rus in God. Die primêre oproep van Psalm 71 is om die gemeente tot bidders op te roep, wat soos die digter vooruitskouend beloof en roem dat hulle God sal loof en prys omdat hulle glo en oortuig is Hy sal redding bring. Met musiekinstrumente moet ons voortydig die wonders wat sal kom nou al besing! Nou reeds die nuwe dagbreek, die troos en vreugde, die nuwe toekoms hoopvol vier! Want dit gaan verseker kom. Ons moet net biddend wag. En dit sal kom as seën, as geskenk. Dit waarborg dié Here wat 'n pad in die see gemaak het. Hy gáán iets nuuts vir jou skep. Hy gaan jou verras.
Psalm 71:1-6.ppt 2.42 MB Jan 28, 2019 05:18 Download 232
Psalm 71:1-6.pptx 974.14 KB Jan 28, 2019 05:17 Download 213
Psalm 71:1-6.doc 112 KB Jan 28, 2019 05:16 Download 337
Derde Sondag ná Epifanie – 27 Januarie 2019 – 1 Korintiërs 12:12-31a
Jy kan die fokusteks in Familietyd tussen 3 lesers verdeel en dramaties voorlees. Voorbeeld ingesluit. Daar is ook ‘n treffende illustrasie van Carolyn Brown ‘n kleinkind wat ‘n boek vir die oupa aandra en só sy voete word. Ons is tans in die kerklike jaar in die tyd van Epifanie. Die woord epifanie beteken letterlik "verskyning". Vandag se teks praat oor ons gemeente, oor die geloofsgemeenskap wat die Here hier op aarde kom skep het. Hoe is ons deel van die verskyning van die Lig in die wêreld? Wat vra ons teks van Christusvolgelinge met betrekking tot ons funksionering as liggaam van Christus in die wêreld? Hoe lyk dit wanneer God se gemeente prakties lewe in die lig wat van God uitstraal? Dit is ironies dat die verskillendes geestelike gawes van God 'n bron kan word van konflik en wantroue tussen gelowiges. Dit is deels die bron van die konflik in Korinte. Dit is vandag steeds so. Daarenteen is die eenheid in Christus, waarvan ons teks getuig, 'n eenheid wat alles te bowe gaan. Ons is almal saam in Christus. Dit beteken nie dat ons almal dieselfde is of hoef te wees nie. Dit beteken ook dat die verskeidenheid van gawes die eenheid nie bedreig nie, maar dien. Ons moet net insig daarin hê.
1 Korintiërs 12:12-31.ppt 373 KB Jan 21, 2019 10:41 Download 194
1 Korintiërs 12:12-31.pptx 283.29 KB Jan 21, 2019 10:39 Download 198
1 Korintiërs 12:12-31.doc 123 KB Jan 21, 2019 10:38 Download 323
Tweede Sondag ná Epifanie – 20 Januarie 2019 – 1 Korintiërs 12:1-11
Met Familietyd kan jy werk met die tema dat die kerk in diens van God staan. Gebruik ’n gereedskapkis om dit te illustreer. Beskrywing en inkleurprent ingesluit. Daar is ook ’n eenvoudige vertaling uit die Nuwe Testament vir Kinders. Die preekriglyn begin met die konteks van die stad Korinte en die vrae wat die gemeente as gevolg daarvan gehad het oor ‘n wye reeks etiese en praktiese situasies. Daarna word vers vir vers deur die boodskap van die gemeente as die liggaam van Christus gewerk en die implikasies ook vir gemeentes vandag getrek. Daar word ook uitvoerig aandag aan die gawes van die Gees gegee met ‘n bespreking van verskillende sieninge daaroor deur die eeue.
1 Korintiërs 12:1-11.ppt 600 KB Jan 11, 2019 09:23 Download 204
1 Korintiërs 12:1-11.pptx 500.98 KB Jan 11, 2019 09:22 Download 191
1 Korintiërs 12:1-11.doc 117 KB Jan 11, 2019 09:21 Download 383
Select page << Begin < Vorige 1 2 3 4 Volgende > Einde >> Bladsy 3 van 4